stanford-oval/wikipedia huggingface dataset:
אבי עופרים
הערות שוליים

↑   איתמר זהר, הזמר אבי עופרים, שהתפרסם עם "צמד העופרים", מת בגיל 80, באתר הארץ, 5 במאי 2018
↑  בוטל החרם על העופרים, דבר, 10 ביולי 1968
↑  האלבום באתר הרשמי של יגאל בשן
↑  סוכנויות הידיעות, ‏הזמר הישראלי אבי עופרים הלך לעולמו בגרמניה, באתר מעריב אונליין, 4 במאי 2018
↑  שגיא בן נון‏, הזמר אבי עופרים הלך לעולמו, באתר וואלה, 4 במאי 2018
↑  עמי פרידמן, הזמר אבי עופרים מ"צמד עופרים" הלך לעולמו, באתר ynet, 4 במאי 2018
| --- | --- |
בקרת זהויות :  NLI: 987007308802805171  BIBSYS: 13046637  BNE: XX5898406  BnF: cb16549083c (data)  GND: 118589571  ISNI: 0000 0001 2021 5808  LCCN: n95012057  MusicBrainz: 52034fde-b89c-44e1-ba68-d93df3a56aac  NTA: 100091032  VIAF: 14145971350432330996   WorldCat (עם VIAF): 14145971350432330996
Zoo Tycoon 2

| --- | --- |

 כללי
 תאריך הוצאה:  נובמבר 2004
 סוגה:  סימולציות ניהול ממוחשבות
 פיתוח:  Blue Fang Games
 הוצאה לאור:  Microsoft Studios 
 ארץ מקור:  ארצות הברית 
 הפצה:  Microsoft Game Studios
 סדרה:  Zoo Tycoon 
 דרישות תוכנה
 מנוע משחק:  Gamebryo 
 מצבי משחק:  שחקן יחיד
 פלטפורמות:  Microsoft Windows, macOS 
 המשחק הקודם:  zoo tycoon
 המשחק הבא:  zoo tycoon ultimate collection
 zootycoon.com/default.htm
 
Zoo Tycoon 2 הוא משחק סימולציה למחשב מבית מיקרוסופט ו- Blue Fang Games בו השחקן בונה גן חיות משלו. המשחק הוא משחק המשך למשחק Zoo Tycoon.
מהלך המשחק

בתחילת המשחק מקבל השחקן חלקת אדמה וסכום מוגבל של כסף (אלא אם בחר במשחק עם כסף בלתי מוגבל) וביכולתו לבנות בה את גן החיות שלו. השחקן בונה מכלאות לבעלי חיים שונים מסביבות שונות ובונה חנויות ודוכנים שונים ומאפשר למבקרים לבוא לגן. על השחקן לשכור צוות לגן, כגון מטפלים, מנקים ומדריכים. השחקן יכול להיכנס לגן, לטייל בו ולצלם תמונות. השחקן יכול בנוסף לפתור משימות ולהרוויח תוספות לגן שלו.
יש 5 חיות שניתנות להורדה במשחק: פיל אסייתי, פנתר שחור, כבש מושק,דישון ודוב שחור אסייתי.
יש מספר פריטים ודברים שנעולים במשחק וצריך לפתוח אותם במשימות.
חבילות הרחבה

למשחק יצאו ארבע חבילות הרחבה.
חבילות הרחבה > Endangered Species

חבילת "מינים בסכנת הכחדה" היא החבילה הראשונה של המשחק, וכוללת בה כ-20 מינים בסכנת הכחדה, כגון כלב פרא אפריקני, אייל הצפון ודרקון קומודו.
החבילה יצאה בשנת 2005 והביאה איתה מספר תוספות למשחק:
סיור ג'יפים - החבילה מאפשרת לשחקן לבנות סיור ג'יפים בתוך המכלאות של בעלי החיים.
רכבל - לשחקן אפשרות לבנות רכבל מעל גן החיות שלו.
וריאציות - בעלי החיים במשחק קיבלו צבעים שונים כגון טיגריס לבן.
אזורי שימור - חלק מין המפות נחשבות אזורי שימור ובהן ניתן רק לשחרר חיות ולראות כיצד התנהגו בטבע.
חבילות הרחבה > African Adventure

החבילה השנייה למשחק היא "הרפתקאה אפריקנית". החבילה כוללת מספר מינים חדשים, כגון: ג'ירף מסאי, גירית הדבש ולבלר.
החבילה יצאה בשנת 2006 והביאה איתה מספר תוספות למשחק:
סיור ג'יפים - החבילה מוסיפה מספר ג'יפים חדשים בסגנון אפריקני.
התנהגות - בעלי חיים מקבלים התנהגויות טבעיות כגון התקבצות לעדר וקשר טורף/נטרף.
הכלאה - ההרחבה מאפשר להכליא בין שני מינים קרובים של בעלי חיים, כגון ג'ירף מרושת וג'ירף מסאי.
מפות - החבילה מכילה מפות של אזורים אמיתיים מאפריקה, כמו הרי האטלס.
חבילות הרחבה > Dino Danger Pack

"סכנת הדינוזאורים" הייתה תוספת להורדה בתשלום באתר הרשמי של המשחק, וכללה ארבעה דינוזאורים: טירנוזאורוס, טריצרטופס, סטירקוזאורוס וקרנוטאורוס. החבילה יצאה בשנת 2006. היא הוסרה מהאתר בשנת 2007, בעקבות יציאת "Extinct Animals", שכללה גרסאות מחודשות של כל אותם דינוזאורים ותוכן נוסף.
חבילות הרחבה > Marine Mania

החבילה השלישית למשחק היא "טירוף במרינה". החבילה כוללת מספר בעלי חיים מימיים או חצי מימיים חדשים, כגון: לווייתן קטלן, אריה ים קליפורני וכריש גובלין.
החבילה יצאה בשנת 2006 והביאה איתה מספר תוספות למשחק:
אקווריומים - בניית אקווריומים.
מופעים - בעלי חיים מסוימים יכולים לעלות מופע אחרי שהשחקן אימן אותם.
חבילות הרחבה > Extinct Animals

החבילה הרביעית והאחרונה למשחק היא "בעלי חיים שנכחדו". החבילה כוללת מספר מינים חדשים, כגון: טירנוזאור רקס, מסטודון ונמר שן-חרב.
החבילה יצאה בשנת 2007 והביאה איתה מספר תוספות למשחק:
חיפוש מאובנים - במשחק השחקן יכול לחפש מאובנים בעזרת גלאי מאובנים ולשכור פליאונטולוגים.
שיחזור מאובנים - השחקן מרכיב את המאובנים כפאזל. בנוסף יכול לבנות אתרי חפירות למבקרים ובזכותם לבנות שלדים של טירנוזאור, ממותה, אייל אירי ופטרנודון.
דינוזאורים משתוללים - השחקן "צד" דינוזאורים משתוללים ומרדים אותם בעזרת חצי הרדמה.
החזרה לחיים מינים נכחדים - לאחר שהרכיב את המאובנים, השחקן יכול ליצור מחדש גור של בעלי חיים נכחד.
בעלי חיים נעולים - במשחק שני בעלי חיים נעולים, קואגה ופינגווין קטלני ואפשר ליצור אותם במעבדה.
אדפיים

| אדפיים |
| --- | --- |
 שחזור של דארוויניוס (Darwinius)
תקופה
תחילת-אמצע אאוקן 55–34 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
אינפרא־סדרה:: אדפיפורמס
משפחה:: אדפיים
שם מדעי
 Adapidae ‏טרוסר, 1879

אדפיים (שם מדעי: Adapidae) היא משפחה נכחדת של פרימטים נכחדים, בעלי אף-לח מהקבוצה הנכחדת אדפיפורמס, שחיו רק בתקופת האאוקן לפני 55 עד 34 מיליון שנה מהיום.
מאפיינים

פרימטים אלה נחשבים ליצורים הדומים מאוד ללמורים וקרוביהם, אך היו גם בעלי מספר מאפיינים של בעלי אף-יבש - הקופים או הקופיפים. מבנה הכפות שלהם ומפרקי הידיים שלהם מרמז על התפתחות זו וכן העובדה שהיו בעלי אצבעות חסרות טפרים, אך שהיו גם בעלי מאפייני למורים כמו חוטם מוארך יחסית, חלל עיניים גדול ושיני מסרק. מינים אלה היו קטנים יחסית ומשקלם לא עלה על קילוגרם אחד.
המאובנים של בני המשפחה התגלו באירופה, אפריקה ואמריקה הצפונית, מה שמרמז על חיבורם אחת לשנייה. הם היו אוכלי כל שנעו בזריזות בין העצים של יערות גשם קדומים ונראה שנכחדו עם היעלמותם.
מיון

תת-משפחה Adapinae
סוג אדפיס (Adapis)
סוג Cryptadapis
סוג Leptadapis
סוג Magnadapis
סוג Microadapis
סוג Palaeolemur
סוג Paradapis
תת-משפחה Caenopithecinae
סוג Adapoides
סוג Afradapis
סוג Aframonius
סוג Caenopithecus
סוג דארוויניוס (Darwinius)
סוג Europolemur
סוג גודינוטיה (Godinotia)
סוג Mahgarita
סוג Masradapis
סוג Mescalerolemur
אגם בוחין

| --- | --- |

אגם בוחין במבט ממרומי הר ווגל
 מידע כללי
 מיקום:  סלובניה סלובניה
 סוג:  ימה קרחונית
 מידות
 שטח:  3.18 קמ"ר
 נפח:  0.0997 קמ"ק
 גובה:  526 מטר מעל לפני הים
 אורך מרבי:  4.35 ק"מ
 אורך:  4,100±1 מטר
 רוחב מרבי:  1 ק"מ
 רוחב ממוצע:  1,200 מ' 
 עומק מרבי:  45 מטר
 ‏עומק ממוצע:  30 מטר
 מידע נוסף
 נהר מזין:  סאוויצה
 מקור לנהר:  סאווה בוחינקה, אחד משני הנהרות היוצרים בהמשך את הנהר סאווה
 ‏אגן ניקוז:  107 קמ"ר
 מדינות באגן הניקוז:  סלובניה סלובניה
 תחלופת המים:  0.3-0.5 שנים
 קואורדינטות:  46°16′01″N 13°51′35″E﻿ / ﻿46.26694°N 13.85972°E﻿ / 46.26694; 13.85972
  (למפת סלובניה מוגדלת) ליובליאנה מריבור צליה קרשקו נובו מסטו  פוסטוינה נובה גוריצה  קופר א י ט ל י ה  אוסטריה הונ. קרואטיה הים האד. בוחין(למפת סלובניה רגילה) ליובליאנה מריבור צליה קרשקו נובו מסטו  פוסטוינה נובה גוריצה  קופר א י ט ל י ה  אוסטריה הונ. קרואטיה הים האד. בוחין
 
אגם בוחין (גם בוהין) (בסלובנית: Bohinjsko jezero, בגרמנית: Wocheiner See) הוא אגם הקבע הגדול ביותר בסלובניה. הוא שוכן בעמק בוחין אשר באלפים היוליאניים, בצפון-מזרחה של סלובניה, בשטח הפארק הלאומי טריגלב. אורכו המרבי 4.1 קילומטרים ורוחבו המרבי 1.2 קילומטר. עומקו 45 מטרים.
סירת תיירים על האגם
אגם בוחין ב-2018
האגם מוזן על ידי הנהר סאוויצה, אשר יורד מההרים בחלקו באמצעות מפל. מצידו השני האגם הוא המקור לנהר סאווה בוחינקה, אחד משני הנהרות היוצרים את נהר הסאווה.
אגם בוחין הוא אגם קרחוני. היווצרותו החלה בתקופת האוליגוקן, והמשיכה לאורך עידן הקרח.
האגם פופולרי בתור אתר תיירות וספורט מים.
הערות שוליים

↑  אגם בוחין, באתר bohinj.si
↑  אטרקציות באגם בוחין
| --- | --- |
בקרת זהויות :  NLI: 987007534901705171  GND: 4473604-6  LCCN: sh2002003209  SUDOC: 191601756  VIAF: 239633267   WorldCat (עם VIAF): 239633267 
ערך זה הוא קצרמרבנושא ימות ואגמים ובנושא סלובניה. אתם מוזמנים לתרום לוויקיפדיה ו.
אגפסתה (הר)

| --- | --- |

 מידע כללי
 גובה:  3,357 מטרים
 מדינה:  רוסיה 
 מיקום:  אבחזיה
 רכס הרים:  רכס גגרה
 קואורדינטות:  43°29′28″N 40°25′01″E﻿ / ﻿43.49111°N 40.41694°E﻿ / 43.49111; 40.41694
  (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור אגפסתה(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור אגפסתה
 
אגֶפּסתה (בגאורגית: აგეფსთა, באבחזית: Аҕьаҧсҭа) הוא הר ברכס גגרה שברפובליקה הבדלנית בצפון-מערב גאורגיה, אבחזיה. ההר מתרומם לגובה של 3,357 מטר מעל פני הים. שיפוע המדרון בגובה 1,700–1,800 מ' מכוסה ביער עצי אשוח ואשור. על החלק הקרוב לפיסגה ישנו קרחון-עד קטן.
אדולף דה קודר

| --- | --- |

 לידה:  2 ביוני 1862 קרלסרוהה, הדוכסות הגדולה של באדן 
 פטירה:  21 בספטמבר 1924 (בגיל 62) פירסטנפלדברוק, הרפובליקה הפדרלית של גרמניה 
 
אדולף דה קודר (בגרמנית: Adolf Des Coudres‏; 2 ביוני 1862 – 21 בספטמבר 1924) היה צייר נוף גרמני.
ביוגרפיה > ראשית חייו

אדולף דה קודר נולד ב-2 ביוני 1862 בקרלסרוהה. הוא הגיע ממשפחה אמידה ומעמד גבוהה. אביו לודוויג דה קודר (1820–1878) היה צייר ופרופסור לקלאסיקות של העת העתיקה והציור באקדמיה לאמנות בקרלסרוהה. האב לודוויג דה קודר לא תמך במאמציו האמנותיים של בנו אדולף, שיכול היה להתחיל ללמוד אמנות רק לאחר מות אביו.
בגיל 19 אדולף דה קודר הלך לאקדמיה לאמנות בעיר הולדתו בשנת 1881, שם הפך לתלמידו של גוסטב שנלבר (1851–1917). שנלבר הפך למורה החשוב ביותר של אדולף. הוא למד אצלו ציור נוף משנת 1881 עד 1890. בשניים-שלושה העשורים הראשונים, התפתחותו האמנותית של דה קודר הושפעה מאוד מציורו של שנלבר. דה קודר ביקר בכמה "מושבות ציירים", בעיקר במושבת אמני גוטאך ביער השחור, שם פגש את פרנץ גרסל (1861–1948), אלברט קאפיס (1836–1914) ואת הרמן דיסשלר (1866–1935).
ביוגרפיה > בקרלסרוהה

לאחר סיום לימודיו עבד אדולף דה קודר כצייר עצמאי בעיר הולדתו קרלסרוהה עד שנת 1909, במהלכן השתתף בתערוכות אמנות גדולות בבאדן-באדן, קרלסרוהה ובמינכן עם נופיו האימפרסיוניסטיים. סמוך לביתו היה סטודיו נוסף בו הוקם בית הספר לציירים בקרלסרוהה כחברה פרטית בסביבות 1884. בשנים 1892 ו-1893 הציג דה קודר ציורים בארמון הזכוכית של מינכן, בהם הציג את שהותו בים הבלטי במושבת האמנים ארנשופ: בתים בדיונות (1892) ובתי דייגים בים הבלטי (1893). תמונות משני טיולים להולנד באמצע שנות ה-90 הוצגו גם בארמון הזכוכית של מינכן. בין השנים 1891 עד 1903 הוא נכח מדי שנה בתערוכות אמנות גדולות בארמון הזכוכית של מינכן עם ציוריו.
בשנת 1910 אדולף דה קודר בנה וילה עם אולפנים עבורו ועבור אחותו לואיז. הוא התגורר בשכונת עמיתיו הציירים פרנץ גרסל והנריק מור (1876–1940). כולם היו חברים בקבוצת לויטפולד במינכן, שהייתה קיימת מאז 1892 ובראשה עמד פריץ באר בין השנים 1907–1919.
מ־1910 עד 1924, דה קודר הציג שוב בתערוכות האמנות הגדולות בארמון הזכוכית של מינכן.
ביולי 1914 השתתף בתערוכת האמנות הראשונה של פירסטנפלדברוק. בשנת 1915 נפטרה אחותו לואיז, שליוותה אותו כל חייו והתגוררה עמו.
בשנת 1918 החליט למכור את הווילה שלו ולשכור דירה במרכז פירסטנפלדברוק.
ב־3 בנובמבר 1921 הוא התחתן עם סלמה פלוונאק, ציירת שהייתה צעירה ממנו ב-20 שנה. נישואיהם נמשכו שלוש שנים בלבד, מכיוון שאדולף דה קודר נפטר ב־21 בספטמבר 1924 בפירסטנפלדברוק.
הוא ואשתו סלמה, שמתה במרץ 1956, קבורים בבית העלמין הישן באמרינגן.
יצירתו

ערכת הצבעים של אדולף דה קודר התבססה על בית הספר לציור בקרלסרוהה. כמו מורו שנלבר, גם דה קודר השתמש בעיקר בצבעים לא מעורבבים ורק לעיתים נדירות בהירים. גוני האדמה שולטים בייצוג הטבע; אך גם צבעים אפורים שונים ואדום לבנים כהה הם דוגמאות להעדפותיו הצבעוניות.
הגוונים הקודרים של ירוק, כחול ואפור משכו אותו הכי הרבה בטבע. ביטויים צבעוניים חזקים נמצאים לעיתים רחוקות בשלב המוקדם של ציוריו, ובעיקר קשורים לחפצים או אביזרים מסוימים. הבחירה השרירותית של פרטי התמונה ודפוסי הקומפוזיציה של אר נובו מראים גם את השפעתו של שנלבר. למרות מסעות הלימוד התכופים יחסית של דה קודר בצפון או בדרום גרמניה או במדינות שכנות, נופי הילדות נותרו המוטיבים המועדפים עליו.
הוא בחר מוטיבים לא בולטים, עצים ליד נהרות קטנים, כמה בתים ישנים, כפר קטן. בכמה יצירות מאוחרות יותר של אדולף דה קודר, מורגש שינוי סגנוני. התמונות מתרחקות מסגנון מפורט, נטורליסטי-אימפרסיוניסטי, לתמונות שניתנות לביטוי אקספרסיבי במידה רבה באמצעות מריחתו הצבעונית והמבריקה של הצבע בעזרת מכחול רחב.
בעבודתו, האדריכלות הייתה אחד המוטיבים החשובים ביותר לצד הטבע מאז ימי לימודיו. בציוריו המוקדמים, יש מראה "נוסטלגי" רומנטית, המתבטא במוטיבים "חסרי משמעות" כמו גשרים, מדרגות או חצרות אחוריות. בשנותיו האחרונות נוספו כמה נושאים צבעוניים יותר, שונים מהיצירות הקודרות והמלנכוליות של ימיו הקודמים. בתקופת היצירה האחרונה, טבע דומם וחללי פנים הופיעו כנושאים ציוריים חדשים.
גלריה

סנט מרגן
גדות נחל
גשר גדול
כלב וספה
חדר וזר פרחים
חורף
הערות שוליים

↑  Angelika Mundorff: Adolf Des Coudres (1862–1924) – Akademischer Maler und Familienmensch. In: Angelika Mundorff, Eva von Seckendorff (Hrsg.): Selma und Adolf Des Coudres. Ein ungleiches Künstlerpaar. Ausstellungskatalog des Museums Fürstenfeldbruck, 2014.
↑  Biografische Notizen – Adolf Des Coudres, In: Angelika Mundorff, Eva von Seckendorff (Hrsg.): Selma und Adolf Des Coudres. Ein ungleiches Künstlerpaar. Ausstellungskatalog des Museums Fürstenfeldbruck, 2014.
↑  Des Coudres, www.descoudres.de
| --- | --- |
בקרת זהויות :  GND: 13619222X  ISNI: 0000 0000 5631 6056  VIAF: 80579292   WorldCat (עם VIAF): 80579292
אגם בוטן

| --- | --- |
אין תמונה חופשית
 מידע כללי
 סוג:  אגם 
 מידות
 שטח:  5.61 קמ"ר
 מידע נוסף
 מדינות באגן הניקוז:  נורווגיה נורווגיה
 קואורדינטות:  59°10′44″N 7°14′53″E﻿ / ﻿59.17888889°N 7.24805556°E﻿ / 59.17888889; 7.24805556
  (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהאגם בוטן(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.אגם בוטן
 
אגם בוטן (בנורווגית: Botnsvatnet) הוא אגם בנפת ואלה במחוז אגדר שבנורווגיה. שטחו של האגם הוא 5.61 קמ"ר. הוא ממוקם צפונית מהאגם קולסווטנט. וההר אורדאלסקנוטן. הכפר ואלה ממוקם כ-14 קילומטרים ממזרח לאגם. גובה פני האגם הם בגובה של 1,020 מטר מעל פני הים.
הערות שוליים

↑  "Botnsvatnet" (בנורווגית). yr.no. נבדק ב-2010-05-19.
ערך זה הוא קצרמרבנושא גאוגרפיה של נורווגיה ובנושא ימות ואגמים. אתם מוזמנים לתרום לוויקיפדיה ו.
אומנידנס

| אומנידנס |
| --- | --- |

תקופה
קמבריון 521–505 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
מחלקה:: דינוקרידידה
סוג:: אומנידנס
מין:: Omnidens amplus
שם מדעי
 Omnidens

אומנידנס (שם מדעי: Omnidens; פירוש השם: "שיניים גדולות מלאות") הוא סוג של חסר חוליות נכחד שחי בקמבריון השלישי ונראה דומה לפרוק-רגליים ימי. החוקרים לא בטוחים בסיווג שלו, כשבעבר הוא נחשב לבן למערכה פריאפולידה אך כיום הוא נחשב לפאנאתרופוד (Panarthropoda), הקרוב מעט להלוציגניה. ייתכן שהוא קרוב למערכה נושאי ציפורניים המודרנית. יצור מוזר זה התגלה בממצאים באתר המאובנים בצ'נגג'יאנג שביונאן, דרום-מערב סין וככל הנראה נמצא גם בתצורות סיריוס פסט בגרינלנד.
לפי ההערכות היצור הגיע לאורך 1.5 מטר והיה הגדול שביצורי הקמבריון. הוא היה בעל גוף דמוי-רב-רגליים עם גפיים שטוחות רבות לצידו וגפי פה גדולים ומאונקלים ששימשו ללכידת טרף כמו תולעים ויצורים ימיים אחרים, כשכנראה היה טורף-על של התקופה לצד כמה מיני דינוקרידידה. במרכז הלסת היה מעין שריר-לוע שהיה מכוסה בחלקי שלד חיצוני קשיח ואולי גם שאר הגוף היה מכוסה להגנה.
אבי שמחון

| --- | --- |

 לידה:  22 בינואר 1959 (בן 65) 
 מקום לימודים:  האוניברסיטה העברית בירושלים  אוניברסיטת מינסוטה 
 
אברהם (אבי) שמחון (נולד ב-22 בינואר 1959) הוא כלכלן ישראלי המכהן כיו"ר המועצה הלאומית לכלכלה והיועץ הכלכלי של ראש הממשלה בנימין נתניהו. בשנים 2010 עד 2012 שימש כראש הפורום הכלכלי המייעץ במשרד האוצר לשר האוצר יובל שטייניץ. פרופסור חבר בפקולטה לחקלאות, מזון וסביבה באוניברסיטה העברית.
ביוגרפיה

נולד בקדימה. בן לאליה וחיים שמחון ואח לתמר. משפחת שמחון עלתה לארץ ישראל ממרוקו בעליית המוגרבים ב-1841, ואבי סביו היה ממקימי נווה צדק. סבו, מצד אימו, יהושע רזניק עלה ב-1920 מרוסיה והיה ממקימי קדימה ויושב ראש המועצה הראשון של הכפר. שמחון סיים תואר ראשון בכלכלה ובמתמטיקה מהאוניברסיטה העברית בשנת 1984, תואר שני בכלכלה בשנת 1986 ודוקטורט מאוניברסיטת מינסוטה בשנת 1992 בהתמחות במקרו-כלכלה וכלכלה פיננסית. מלמד משנת 1997 באוניברסיטה העברית בירושלים.
שמחון שימש חבר בוועדה לשינוי כלכלי חברתי (ועדת טרכטנברג) ובוועדה לבחינת מדדי העוני בישראל (ועדת יצחקי).
ב-2012 התמודד שמחון בבחירות המקדימות לרשימת הליכוד לכנסת במישור החוף בהן הוא נבחר כנציג המחוז ברשימה לכנסת ה-19 אלא שבעקבות הריצה המשותפת עם ישראל ביתנו לא נכנס לכנסת.
שמחון עורר סערה כאשר ב-2011 אמר בכנס שדרות ש"מי שמביא 8 ילדים לעולם חוטא לילדיו ולחברה". במאמר בעיתון דה מרקר, תחת הכותרת "משפחה עם 8 ילדים היא חטא" שאל שמחון מדוע "איננו כמו שוודיה, פינלנד ודנמרק, ומהי תקרת הברזל שמונעת מישראל להצטרף לעשר או חמש עשרה המדינות המשגשגות בעולם?", וענה כי "הסיבה נעוצה בעובדה שבישראל שתי קבוצות גדולות – חרדים וערבים – שמשקלן גדל במהירות ושבתוך עשורים מעטים ייהפכו לרוב, הנבדלות כמעט לחלוטין משאר הכלכלה". הבעיה, לדבריו, אינה בשילובם בתעסוקה, אלא הילודה המוגברת שיוצרת עומס על הכלכלה ומקטינה משמעותית את התל"ג לנפש.
בשנת 2019 החל לקדם תוכנית לביטול שכר המינימום ואת חובת ההפרשה לפנסיה לעובדים זרים, כדי להוזיל את עלות העסקתם למשק.
ביוני 2019 נרשמה הערה משמעתית בתיקו של שמחון בעקבות תלונה שהוגשה על ידי עובדת בכירה במועצה הלאומית לכלכלה בטענה ששמחון התנכל אליה בשל היותה אישה ואם. על פי התלונה שמחון השמיע אמירות שליליות בעלות אופי "מגדרי", לפיהן היכולות האינטלקטואליות של נשים נחותות מאלו של הגברים, וחופשות לידה, הריונות והורות, יוצרים קשיים במקום העבודה.
כשפרצה מגפת הקורונה שכנע שמחון ביחד עם אמנון שעשוע את ראש הממשלה בנימין נתניהו להטיל את הסגר הראשון כבר ב-16.03.2020 לפני שאר מדינות העולם.[דרוש מקור] במהלך המגפה הוביל שמחון מטעם ראש הממשלה את גיבוש המדיניות הכלכלית, הן ברמה המאקרו-כלכלית והן ברמת התוכניות הספציפיות במסגרת "קופסאות הקורונה". במסגרת עבודה זו שם שמחון דגש על תמיכה במשקי בית ועסקים קטנים שנפגעו במיוחד מהסגרים.
עם השבעת ממשלת ישראל השלושים ושש ביוני 2021, הודיע שמחון על סיום תפקידו כראש המועצה הלאומית לכלכלה.
בקיץ 2022 התמודד בבחירות המקדימות של הליכוד לאחר שנפגש עם פעילים במשך שנה, אך קיבל מספר קולות קטן ונותר מחוץ לרשימה. במהלך התמודדותו פורסם תחקיר של פייק ריפורטר לפיו רשת של פרופילים מזויפים בטוויטר מקדמת את מסריו של שמחון.
בינואר 2023 התגלעה מחלוקת בוועדת המינויים של נציבות שרות המדינה בשאלה אם לאשר את מינויו של שמחון ליו"ר המועצה הלאומית לכלכלה. זאת, נוכח ההערה המשמעתית שנרשמה לו בשנת 2019. שדולת הנשים פרסמה עצומה הקוראת שלא למנות את שמחון לתפקיד בשל טענות על יחס משפיל מצידו כלפי נשים שעבדו תחתיו.
בסוף ינואר 2023 אישרה הממשלה את מינויו מחדש של שמחון ליו"ר המועצה הלאומית לכלכלה.
חיים אישיים

שמחון נשוי, אב לשלושה ומתגורר בירושלים.
הערות שוליים

↑  פרופסור חבר בפקולטה לחקלאות מזון וסביבה
↑  סגל פעיל כלכלת סביבה וניהול
↑  ליאת רון, ‏פורטפוליו / ד"ר אבי שמחון, באתר גלובס, 6 באוקטובר 2011
↑  המועצה הלאומית לכלכלה, מבנה המועצה
↑   אור קשתי, יועצו של נתניהו מקדם תוכנית לפגיעה בזכויות עובדים זרים, באתר הארץ, 27 בדצמבר 2019
↑   שי חג'ג', העובדים הזרים באו לזמן קצוב - לכן אין צורך לשלם להם פנסיה, באתר TheMarker‏, 15 בינואר 2020
1 2   חיים לוינסון, מחלוקת בוועדת המינויים על מינוי יועץ לנתניהו, שקיבל הערה על השפלת עובדת, באתר הארץ, 16 בינואר 2023
1 2   מירב ארלוזורוב, המועמד לתפקיד יו"ר המועצה הלאומית לכלכלה: נשים אינן מתאימות להיי־טק, באתר TheMarker‏, 18 בינואר 2023
↑  למרות התלונות נגדו: אושר מינוי אבי שמחון ליו"ר המועצה הלאומית לכלכלה, באתר ynet, 29 בינואר 2023
↑  לאחר כ-5 שנים: פרופ' אבי שמחון, היועץ הכלכלי של רה"מ, יסיים את תפקידו, באתר וואלה, 21 ביוני 2021
↑  זמן ישראל, בליאק: שמחון מפיץ פייקים מביכים של נתניהו, באתר זמן ישראל, 2 ביולי 2022
↑  מורן אזולאי, מחוץ לכנסת אחרי 31 שנה: המפסידים בפריימריז בליכוד, באתר ynet, 11 באוגוסט 2022
↑  שלומית לן, ‏כך פועלים החשבונות המזויפים לקראת הבחירות, באתר גלובס, 20 באוגוסט 2022
↑  מתנגדות למינוי אבי שמחון ליו"ר המועצה הלאומית לכלכלה, קמפיין באתר Drove
↑  שלמה טייטלבאום, למרות התלונות נגדו: אושר מינוי אבי שמחון ליו"ר המועצה הלאומית לכלכלה, באתר כלכליסט, 29 בינואר 2023
| --- | --- |
בקרת זהויות :  NLI: 987007305871705171  LCCN: nr2003035173  NTA: 254728553  VIAF: 35525751   WorldCat (עם VIAF): 35525751
אברהם פרידמן

ערך זה עוסק ברב הראשי של טרנסילבניה. אם התכוונתם לאברהם פרידמן אחר, ראו .
הרב אברהם פרידמן (1811? – 15 ביולי 1879), היה הרב הראשי האחרון של טרנסילבניה.
אברהם פרידמן היה בתפקיד רב הקהילה היהודית של שימנד תחתית, ליד ארד, בטרנסילבניה, בשנים 1830–1840. לוסיאן זאב הרשקוביץ כתב עליו ש"נראה שהושפע מדרכו של הרב אהרן חורין ונטה להקל באיסורים". ב-1834 השיב החת"ם סופר לשאלתו בנושא יבמה שאחי בעלה המנוח היה בן שש בלבד והיא ביקשה להשתחרר מעגינותה, וכתב שיש להמתין שיגדל ויערוך חליצה. הוא היה בין הרבנים המעטים שידעו הונגרית היטב והיה מטיף בהונגרית.
ב-1845, לאחר מותו של רבי יחזקאל פנט, אב בית דין קרלסבורג, מונה על ידי השלטונות לתפקיד הרב הראשי של טרנסילבניה ומושבו בעיר. הרשקוביץ כתב: "החוגים הנאולוגים שואפי החדשות הם שתמכו בו, ובהשפעתם דחו השלטונות את ערעורי החרדים. רוב רבני המדינה לא שיתפו עמו פעולה, וגם הוא הצר את צעדיהם ככל שהיה לאל ידו." כשנבחר הרב הלל ליכטנשטיין לרבה של קלוז', לא אישר את המינוי והרב ליכטנשטיין נאלץ לשוב לקהילתו הקודמת במרגיטה. אברהם פרידמן הוציא לאור כתב עת בשפה ההונגרית בשם Az Izraelita (הישראלי). בין יתר פועלו, הוא השתדל אצל השלטונות להביא לביטול הצו מ-1851 לגירוש היהודים מקלוז' ומאיוד.
לאחר הקונגרס הארצי של 1868–1869 פקע תוקף משרתו כרב הראשי; בראשותו נשארה קרלסבורג מחוץ לקרע כקהילת סטטוס קוו.
לקריאה נוספת

לוסיאן זאב הרשקוביץ, ברוך טרקטין, אנציקלופדיה ליהדות רומניה: כרך ב', מוסד הרב קוק 2012, עמ' 207–208.
תשובה פב ל"אברהם אב"ד דק"ק שימענדע", שו"ת חת"ם סופר אבן העזר
הערות שוליים

↑  משה אלכסנדר זושא קינסטליכער, החת"ם סופר ובני דורו, בני משה 1992, עמ' 13.
↑  משה כרמלי-ויינברגר, תולדות יהודי טרנסילבניה (1623-1944), ראובן מס, 2003. עמ' 104;

Kinga Frojimovics, Neológ (kongresszusi) és status quo ante rabbik Magyarországon 1869-tö̋l napjainkig, MTA Judaisztikai Kutatócsoport, 2008. עמ' 68, למטה.
אדפולוגיה

אֵדָפוֹלוֹגְיָה (ביוונית: ἔδαφος, אֵדָפוֹס, "אדמה", + -λογία, ־לוגיה) היא תחום מחקר מדעי העוסק בהבנת יחסי הגומלין שבין הקרקע ובין האורגניזמים החיים בה ועליה, ובמיוחד השפעתה על הצומח. הוא אחד משני ענפים עיקריים של מדעי הקרקע (יחד עם פדולוגיה העוסקת בלימוד קרקעות בסביבתן הטבעית, דרכי היווצרותן והתפתחותן).
היסטוריה

קסנופון (431–355 לפנה״ס), וקאטו (234–149 לפנה״ס), היו אדפולוגים מוקדמים. קסנופון ציין את ההשפעה מועילה של קלטור האדמה על היבול. קאטו כתב את ספרו "על החקלאות" (De Agricultura) שהמליץ עיבוד קרקע, מחזור זרעים ועוד.
יאן בפטיסט ואן הלמונט (1577–1644) ביצע ניסוי מפורסם בו הוא גידל עץ ערבה בכלי שהכיל כמות שקולה של קרקע וסיפק לו רק מי גשם במשך כחמש שנים. המשקל שנוסף לעץ בזמן גדילתו היה גדול בהרבה מן הירידה במשקל של הקרקע. מכך הוא הסיק כי הערבה הייתה עשוי מים. למרות שהמסקנה נכונה רק בחלקה, הניסוי שלו הצית מחדש עניין באדפולוגיה.
לקריאה נוספת

בנין, ע. [ער.] / זינגר, א. / חן, י. / להב, נ. / נברוט, י. / עמיאל, א. / רביץ, א. / שקד, ד, פרקים נבחרים בתורת הקרקע, המחלקה למדע הקרקע והמים האוניברסיטה העברית בירושלים - הפקולטה לחקלאות ברחובות, תשל"ז
יעלון, דן, פרקים בתורת הקרקע, 1966
הערות שוליים

↑  Xenophon, Cato and Van Helmont: see page 9-12 in Miller, Raymond W.; Gardiner, Duane T. (1998). Soils in Our Environment (8th ed.). Upper Saddle River, NJ 07458: Prentice Hall. ISBN 0-13-610882-2.{{cite book}}:  תחזוקה - ציטוט: location (link)
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
אוון ויליאמס

| --- | --- |
אוון ויליאמס, 2014
אוון ויליאמס, 2014
 לידה:  31 במרץ 1972 (בן 52) קלארקס, נברסקה, ארצות הברית
 שם לידה:  Evan Clark Williams 
 מדינה:  ארצות הברית
 מקום מגורים:  קליפורניה 
 ידוע בשל:  Blogger ,טוויטר, מדיום
 השכלה:  אוניברסיטת נברסקה-לינקולן  Columbus High School 
 תקופת הפעילות:  מ-1993
 מעסיק:  מדיום 
 תפקיד:  מנהל כללי (16 באוקטובר 2008–אוקטובר 2010) 
 מספר צאצאים:  2 
 
אוון ויליאמס (באנגלית: Evan Williams; נולד ב-31 במרץ 1972) הוא יזם אמריקאי, השותף בהקמת מספר חברות טכנולוגיה, המוכרת ביניהן היא טוויטר, שם כיהן כיושב ראש וכמנכ"ל החברה לשעבר. ויליאמס גם הקים את Blogger ואת מדיום, שתיהן בין פלטפורמות הרשת הגדולות והבולטות ביותר.